ເສດຖະກິດຈີນ ​ຂະຫຍາຍ​ໂຕ​ 7​.4 ​ສ່ວນຮ້ອຍ ​ໃນ​​ໄຕ​ມາດ​ທຳ​ອິດ ຂອງປີນີ້ (ວີດີໂອ)
ອັດຕາ​ການ​ຂະຫຍາຍຕົວ​ດັ່ງກ່າວ ​ແມ່ນເກີນ​ຄວາມ​ຄາດໝາຍ​ ຂອງນັກ​ເສດຖະສາດ​ທັງຫຼາຍ. ​ແຕ່ກໍ​ຍັງ​ຕ່ຳ​ກ່ວາອັດຕາ 7.7 ​ເປີ​ເຊັນ ຂອງ​ໄລຍະ 3 ​ເດືອນສຸດ​ທ້າຍ ຂອງ​ປີ 2013.
ເສດຖະກິດຂອງຈີນ ໄດ້ຂະຫຍາຍໂຕ 7 4 ເປີເຊັນ ໃນໄຕມາດ ທຳອິດຂອງປີນີ້ ຊຶ່ງເປັນອັດຕາການຂະຫຍາຍໂຕທີ່ຊ້າທີ່ສຸດ ໃນ ຮອບ 18 ເດືອນ ຂອງເສດຖະກິດທີ່ໃຫຍ່ອັນດັບ 2 ຂອງໂລກ ອັດຕາການຂະຫຍາຍຕົວດັ່ງກ່າວ ແມ່ນເກີນຄວາມຄາດໝາຍ ຂອງນັກເສດຖະສາດທັງຫຼາຍ ແຕ່ກໍຍັງຕ່ຳກ່ວາອັດຕາ 7 7 ເປີເຊັນ ຂອງໄລຍະ 3 ເດືອນສຸດທ້າຍ ຂອງປີ 2013 ປັກກິ່ງ ໄດ້ຕັ້ງເປົ້າໝາຍ ການຂະຫຍາຍຕົວ ໃນລະດັບ 7 5 ເປີເຊັນ ສຳຫລັບ ປີ 2014 ນີ້ ຊຶ່ງຖືວ່າເປັນເປົ້າໝາຍໃນລະດັບ ພໍປານກາງ ແຕ່ສຳຫລັບເວລານີ້ ປະກົດວ່າບັນດາຜູ້ນຳຈີນ ເຫັນວ່າ ອັດຕາດັ່ງກ່າວນີ້ ເປັນທີ່ຮັບເອົາໄດ້ໃນຂະນະທີ່ພວກເຂົາເຈົ້າ ນຳພາເສດຖະກິດ ໄປສູ່ລະບົບທີ່ຍືນຍົງຫຼາຍຂຶ້ນ ໂດຍອິງໃສ່ພື້ນຖານ ການບໍລິໂພກພາຍໃນປະເທດ ອາທິດແລ້ວນີ້ ນາຍົກລັດຖະມົນຕີ ລີ ເກີ້ຈຽງ ກ່າວວ່າ ຈະບໍ່ມີການເອົາມາດຕະການກະຕຸກ ຊຸກຍູ້ເສດຖະກິດທີ່ສຳຄັນ ຄືກັນກັບອັນທີ່ໄດ້ນຳໃຊ້ ລຸນຫລັງເກີດສະພາວະການເງິນຕົກຕ່ຳ ໃນທົ່ວໂລກ ໃນປີ 2008 ນັ້ນ